ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፈጠራዊ ስእልታት ኢትዮጵያዊት ኣይዳ ሙሉነህ ኣብ ለንደን ንምርኢት ክቐርብ እዩ 23 መስከረም 2019 ምንጪ ስእሊ, WaterAid/Aida Muleneh ፍልጥቲ ኢትዮጵያዊት ስነጥበባዊት ኣይዳ ሙሉነህ፡ ነዞም ተኸታተልቲ ስእልታት ብምጥቃም፡ ከቢድ ህይወት ናይተን ኣብ ገጠራት ኢትዮጵያ ዝነብራ ደቂ ኣንስትዮ - ብፍላይ ንቤተሰበን ዝኸውን ጽሩይ ማይ ንምቕራብ ዘሎ መዓልታዊ ብደሆ ክተርእይ ፈቲና'ላ። እዚ ስነጥበባዊ ስርሓ 'ወተርኤይድ' ብዝበሃል ትካል ረድኤት ዝተመወለ ኮይኑ፡ ካብ ጽባሕ ሰሉስ ጀሚሩ ኣብ ለንደን ንምርኢት ክቐርብ'ዩ። "ማይ ምሕዋር ብቀንዱ ናይ ደቂኣንስትዮ ሓላፍነት ከም ዝኾነ ዘይንኽሕዶ ሓቂ እዩ። እዚ ድማ ኣብ መጻኢናን ዕቤት ሃገርናን ከቢድ ሳዕቤን ዘለዎ ሸኽሚ እዩ" ትብል ኣይዳ። ዳርጋ 40 ሚኢታዊት ኢትዮጵያውያን፡ ኣብ ጥቓ መንበሪኦም ቀረብ ጽሩይ ዝሰተ ማይ ክረኽቡ ዘይክእሉ እዮም። ጾታውን ዘቤታዊ ዓመጽ ኣብ ስደት ኣይዳ ሙሉነህ ንገለ ካብቶም ስእልታት ኣብ ስቱድዮ ዘዳለወቶም ኮይና፡ ካልኦት ድማ ናብቲ ኣዝዩ ዋዒ ዘለዎ ክልል ዓፋር ብምኻድ እያ ሰሪሓቶም። ምንጪ ስእሊ, WaterAid/Aida Muluneh እዚ ስእሊ ስራሕ ደቂ ኣንስትዮ ዘይውዳእን ዝለዓለ ጥንካረ ዝሓትትን ከም ዝኾነ የረድእ። እቲ ምስሊ ጀበና ንሓላፍነት ስራሕ ደቂኣንስትዮ ይውክል። ገዛ ናይ ምጽራይን ምትዕርራይን ሓላፍነት'ውን ነታ ጓል ኣንስተይቲ ዝግደፍ ስራሕ ምዃኑ የርእይ። እታ ብየማን ገጽ ኣብ መስኮት ዘላ ድማ፡ ደቂኣንስትዮ ኣብ ውሽጢ ገዛን ብደገን ብዙሓት ስራሕቲ ከም ዘለውዋ ንምግንዛብ ዝተወከለት'ያ። ኣብ መስኮት ኮፍ ምባላ ድማ ንዝሓሸ ብሩህ መጻኢ ምምዕዳዋ የርእይ። ምንጪ ስእሊ, WaterAid/Aida Muluneh እዚ ስራሕ ንጥንካረ ደቂኣንስትዮ ብዘረድእ መገዲ ዝተዳለወ እዩ። ንስድርአን መዓልታዊ መግቢን ማይን ንምቕራብ ሓላፍነት ዝስከማ ደቂኣንስትዮ ምዃነን የርእይ። ብገመድ ዝተኣሰሩ ጀሪካናት ነቲ ደቂኣንስትዮ ዝሓልፍኦ መቑሕ ይውክል። ኣብ ዝባና ዕትሮ ዝተሰከመት በዓልቲ ቀይሕ ክዳን ድማ ነቲ ሸኽሚ ህይወተን የረድእ። ምንጪ ስእሊ, WaterAid/Aida Muluneh መግለጺ ስእሊ, እዚ ስእሊ ማይ ኣብ ጽርየትን ጥዕናን ንዘለዎ እጃም ይገልጽ እዚ ስእሊ ማይ ኣብ ጽርየትን ጥዕናን ንዘለዎ እጃም ይገልጽ። ሕጽረት ማይ ኣብ ዝህሉ፡ ሰባት ብግቡእ ጽርየቶም ክሕልዉ ስለዘይክእሉ ዝለዓለ ጸገም ጥዕና ኣብ ምሉእ ማሕበረሰብ የንጸላሉ። "እቲ ቐይሕ ማዕጾ ነቲ ዘሎ ሕጽረት ንምግላጽ ዝተገበረ'ዩ" ትብል ኣይዳ። ምንጪ ስእሊ, WaterAid/Aida Muluneh መግለጺ ስእሊ, ኣብዚ ስእሊ ዘሎ ካብ ዕንጸይቲ ዝተሰርሐ ዓራት ኣብ ገጠራት ዝነብር ማሕበረሰብ ክሓምም ከሎ ዝድቅሰሉ'ዩ። ናብ ጣብያታት ጥዕና'ውን በዚ ዓራት ተጸይሮም ይውሰዱ። ኣብዚ ስእሊ ዘሎ ካብ ዕንጸይቲ ዝተሰርሐ ዓራት ኣብ ገጠራት ዝነብር ማሕበረሰብ ክሓምም ከሎ ዝድቅሰሉ'ዩ። ናብ ጣብያታት ጥዕና'ውን በዚ ዓራት ተጸይሮም ይውሰዱ። እቲ ኣብ ገጻ ዘሎ ማስኬራ (መሸፈኒ ገጽ) ድማ ብሰንኪ ዝተበከለ ማይ ክመጽኡ ንዝኽእሉ ንባክተሪያን ሕማማትን ይውክል። ኣይዳ "ኣብ ደቡባዊ ክልላት ኢትዮጵያ እሰርሕ ኣብ ዝነበርኩሉ እዋን፡ ሓደ ወላዲ ዝሓሸ ማይ ምርካብ እንተተኻኢሉ ኣብ ውሽጢ ማሕበረሰቦም መጠን ሕማምን ሞትን ምንካይ ከም ዝከኣል ክዛረቡ እዝክር" ክትብል ትዛረብ። ምንጪ ስእሊ, WaterAid/Aida Muluneh መግለጺ ስእሊ, እዚ ስእሊ ኣብ ጎራዙ ትኹረት ይገብር። ኣብ ኣብያተ ትምህርተን ማይን ሽቓቕን ብዘይምህላዉ ንትምህርተን ከመይ ከም ዝጸልዎ የርእይ። እዚ ስእሊ ኣብ ጎራዙ ትኹረት ይገብር። ኣብ ኣብያተ ትምህርተን ማይን ሽቓቕን ብዘይምህላዉ ንትምህርተን ከመይ ከም ዝጸልዎ የርእይ። "ዝበዝሓ ደቂ ኣንስትዮ ኣብ ወርሓዊ ጽግያት እንተደኣ ኮይነን ካብ ትምህርተን ይቦኽራ። እዚ ድማ ኣብ ውሽጢ ማሕበረሰብ ንለውጢ ደቂኣንስትዮ ካብ ዝሓልኩ እቲ ዝዓበየ እዩ" ክትብል ተረድእ ኣይዳ። እታ ወርሒ ንወርሕዊ ዑደት ጽግያት ክትውክል ከላ፡ እቶም ቀያሕቲ ክንፍታት ድማ ንናጽነታን ጥንካርኣን ብምርኣይ ግን ድማ ብሰንኪ'ቲ ተፈጥሮኣዊ ዑደት (ጽግያት) ሙሉእ ዓቕማ ክትጥቀም ዘይምኽኣላ ይገልጹ። ኣይዳ "እቲ ኣብ ቅድሚት ዘሎ በዓል ሰረዝ መሬት ድማ ናብ ዕጫ (ዕድሎት) ዝወስድ መገዲ ኮይኑ፡ ኣብ ቅድሜና ናብ ዘሎ ዓወት ግን ክንስጉም ክንጅምር ከም ዝግበኣና ዘርእይ'ዩ" ትብል። ምንጪ ስእሊ, WaterAid/Aida Muluneh መግለጺ ስእሊ, ኣብ ጨዋም ቀላይ ዳሎል-ዓፋር ዝተስኣለ እዚ ስእሊ፡ ኢትዯጵያ ዝለዓለ ዕቑር ማይ ከርሰምድሪ ከም ዘለዋ የርእይ። ኣብ ጨዋም ቀላይ ዳሎል-ዓፋር ዝተስኣለ እዚ ስእሊ፡ ኢትዯጵያ ዝለዓለ ዕቑር ማይ ከርሰምድሪ ከም ዘለዋ የርእይ። ኮይኑ ግን ሎሚ'ውን ብዙሓት ሰባት ብሰንኪ ሕጽረት ጽሩይ ማይ ኣብ ጸገም ይርከቡ። "ሃብቲ ማይ ኣብ ዘለዎ መሬት እናነበርና ብሰንኪ ድኹም ናይ መስኖ ስራሕቲ ግን፡ ብተጻራሪኡ ንነብር ምህላውና ንምግላጽ ዝተጠቐምኩሉ እዩ" ክትብል ተረድእ ኣይዳ። ምንጪ ስእሊ, WaterAid/Aida Muluneh ኣብዚ ናይ መወዳእታ ስእሊ ድማ፡ እቶም ጸዓዱ ጠራሙስ ንጸሩይ ማይ ክውክሉ ከለዉ፡ እቶም ብቐያሕቲ ነጠብጣባት ዝተዳለዉ ከኣ ህይወት ምስ ህይወት (ደም) ደቂሰብ ዘለዎ ምትእስሳር ንምግላጽ ዝተዳለዉ እዮም። ናይ ኩሎም ስእልታት መሰል ዋንነት ዝተሓለወ እዩ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
